ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ δυνάμει του άρθρου 251 παράγραφος 2 δεύτερο εδάφιο της συνθήκης ΕΚ σχετικά με την kοινή θέση του Συμβουλίου πάνω στην τροποποιημένη πρόταση για οδηγία του Ευρωπαϊκού Κοινοβουλίου και του Συμβουλίου σχετικά με τα απόβλητα ηλεκτρικού και ηλεκτρονικού εξοπλισμού

1. διαδικαστικα

- Η πρόταση για οδηγία του Ευρωπαϊκού Κοινοβουλίου και του Συμβουλίου σχετικά με τα είδη ηλεκτρικού και ηλεκτρονικού εξοπλισμού (COM (2000) 347 τελικό) εκδόθηκε από την Επιτροπή στις 13 Ιουνίου 2000 και δημοσιεύτηκε στην Επίσημη Εφημερίδα C 365E της 19ης Δεκεμβρίου 2000.

Η Οικονομική και Κοινωνική Επιτροπή εξέδωσε γνώμη στις 29 Νοεμβρίου 2000.

Η Επιτροπή των Περιφερειών εξέδωσε γνώμη στις 14 Φεβρουαρίου 2001.

Το Ευρωπαϊκό Κοινοβούλιο εξέδωσε γνώμη (πρώτη ανάγνωση) στις 15 Μαΐου 2001.

Η Επιτροπή ενέκρινε την τροποποιημένη πρόταση στις 6 Ιουνίου 2001 (COM (2001)315 τελικό).

Το Συμβούλιο καθόρισε κοινή θέση στις 4.12.2001.

2. σκοποσ τησ οδηγιασ

Η πρόταση προβλέπει μέτρα σχετικά με την πρόληψη της δημιουργίας απορριμμάτων από είδη ηλεκτρικού και ηλεκτρονικού εξοπλισμού, τη συλλογή τέτοιου εξοπλισμού, επεξεργασία, ανακύκλωση και ανάκτηση αυτού. Η πρόταση προβλέπει ακόμη τη χωριστή συλλογή απορριμμάτων ηλεκτρικού και ηλεκτρονικού εξοπλισμού (ΑΗΗΕ) από τα κράτη μέλη, τα οποία και θα μεριμνούν για την ορθή επεξεργασία, ανάκτηση και διάθεση αυτών. Η επεξεργασία, ανάκτηση και διάθεση ΑΗΗΕ πρέπει να χρηματοδοτείται από τους παραγωγούς, έτσι ώστε να δημιουργούνται οικονομικά κίνητρα για προσαρμογή του σχεδιασμού ειδών ηλεκτρικού και ηλεκτρονικού εξοπλισμού στις προϋποθέσεις υγιούς διαχείρισης των απορριμμάτων. Οι καταναλωτές πρέπει να έχουν τη δυνατότητα να επιστρέφουν τον εξοπλισμό τους δωρεάν. Καθορίζονται ποσοτικοί στόχοι για την επαναχρησιμοποίηση, ανακύκλωση και ανάκτηση.

3. παρατηρησεισ τησ επιτροπήσ

3.1 Γενικές παρατηρήσεις

Η Επιτροπή έκανε δεκτές, πλήρως ή εν μέρει, 69 από τις 82 τροπολογίες που πρότεινε το Ευρωπαϊκό Κοινοβούλιο κατά την πρώτη ανάγνωση. Οι τροπολογίες αυτές μνημονεύονται στην τροποποιημένη πρόταση της 6ης Ιουνίου 2001 [COM(2001) 315 τελικό].

Μετά την πρώτη ανάγνωση στο Ευρωπαϊκό Κοινοβούλιο, Το Συμβούλιο καθόρισε ομόφωνα κοινή θέση στις 4.12.2001.

31 από τις 82 τροπολογίες που πρότεινε το Ευρωπαϊκό Κοινοβούλιο ενσωματώθηκαν στην κοινή θέση πλήρως ή εν μέρει ή επί της αρχής.

Συνολικά, η κοινή θέση ευθυγραμμίζεται με την αρχική πρόταση της Επιτροπής, αφού η γενική διάρθρωση καθώς και οι κύριες διατάξεις της πρότασης έχουν εγκριθεί από το Συμβούλιο.

3.2 Λεπτομερείς παρατηρήσεις

3.2.1 Τροπολογίες του Κοινοβουλίου που έγιναν δεκτές από την Επιτροπή και ενσωματώθηκαν πλήρως ή εν μέρει στην κοινή θέση

Οι τροπολογίες 3, 4, 6, 11, 16, 21, 22, 24, 28, 35, 37, 38, 39, 44, 51, 58, 59, 61, 62, 63, 66, 70, 71, 85, 86, 100 ενσωματώθηκαν πλήρως ή εν μέρει στην κοινή θέση του Συμβουλίου.

Το πνεύμα της τροπολ. 3 ενσωματώθηκε στην αιτιολογική σκέψη 9. Η τροπολ. 4 ενσωματώθηκε εν μέρει (χωρίς την αναφορά στην "εθνική νομοθεσία") στην αιτιολογική σκέψη 10. Η τροπολ. 6 ενσωματώθηκε εν μέρει (χωρίς την αναφορά στην Επιτροπή) στην αιτιολογική σκέψη 11. Το πνεύμα της τροπολ. 11 ενσωματώθηκε στην αιτιολογική σκέψη 14. Η τροπολ. 16 ενσωματώθηκε εν μέρει (χωρίς το μέρος που αναφέρεται στην ατομική ευθύνη) στην αιτιολογική σκέψη 17. Η τροπολ. 21 ενσωματώθηκε εν μέρει (χωρίς το μέρος που αναφέρεται στις εξαγωγές) στην αιτιολογική σκέψη 20. Η τροπολ. 22 ενσωματώθηκε στο άρθρο 1. Η τροπολ. 24 ενσωματώθηκε στο άρθρο 2 (με απάλειψη του άρθρου 2 παράγραφος 2). Η τροπολ. 28 ενσωματώθηκε εν μέρει (εκτός από την αναφορά στα κράτη μέλη) στο άρθρο 3(ι). Η τροπολ. 35 ενσωματώθηκε στο άρθρο 4 παράγραφος 1 ως προς την αναφορά στους 30 μήνες. Η τροπολ. 37 ενσωματώθηκε εν μέρει, ως προς την αναφορά σε συλλογικά και ατομικά συστήματα, στο άρθρο 5 παράγραφος 1. Το πνεύμα της τροπολ. 38 ενσωματώθηκε στο άρθρο 6 παράγραφος 2. Η τροπολ. 39 ενσωματώθηκε εν μέρει (ποσοτικοί στόχοι για την ανάκτηση των κατηγοριών 2, 5, 6, 7 και 9) στο άρθρο 6 παράγραφος 3. Η τροπολ. 44 ενσωματώθηκε πλήρως στο άρθρο 7 παράγραφος 2. Η τροπολ. 51 ενσωματώθηκε εν μέρει (εκτός από το μέρος που αναφέρεται στις κυρώσεις που επιβάλλονται στους καταναλωτές) στο άρθρο 9 παράγραφος 2. Η τροπολ. 58 ενσωματώθηκε στο άρθρο 11. Η τροπολ. 59 ενσωματώθηκε πλήρως στο άρθρο 13. Η τροπολ. 61 ενσωματώθηκε πλήρως σε νέο άρθρο. Οι τροπολ. 62 και 63 ενσωματώθηκαν πλήρως στα άρθρα 15 και 16 αντιστοίχως. Η τροπολ. 66 ενσωματώθηκε πλήρως στο παράρτημα IA. Οι τροπολ. 70 και 86 ενσωματώθηκαν εν μέρει (εκτός από την επικεφαλίδα της παραγράφου 1, τις αναφορές σε Pb, Cd, Cr VI, PBDE) στο παράρτημα II. Η τροπολ. 71 ενσωματώθηκε εν μέρει στο παράρτημα II, εκτός από την αναφορά στο GWP. Η τροπολ. 85 ενσωματώθηκε εν μέρει (εκτός από την αναφορά για ένα ακριβές χρονοδιάγραμμα σχετικά με την υποβολή πληροφοριών) στο άρθρο 11. Η τροπολ. 100 ενσωματώθηκε στο παράρτημα III ως προς τις δύο πρώτες περιπτώσεις της παραγράφου 1.

3.2.2 Τροπολογίες του Κοινοβουλίου που έγιναν δεκτές από την Επιτροπή πλήρως ή εν μέρει αλλά δεν ενσωματώθηκαν στην κοινή θέση

Οι τροπολ. 2, 9,10, 15, 17,18, 19, 20, 23, 25, 26, 27, 29, 30, 32, 36, 41, 42, 43, 46, 47, 48, 49, 50, 52, 55, 56, 60, 64, 68, 75, 95 έγιναν δεκτές από την Επιτροπή πλήρως ή εν μέρει αλλά δεν ενσωματώθηκαν στην κοινή θέση.

Το Συμβούλιο δεν έκανε δεκτές τις παρακάτω τροπολογίες:

* την τροπολ. 2 που κυρίως αναφέρεται στη διευρυμένη ευθύνη του παραγωγού.

* την τροπολ. 9 σε ό,τι αφορά την απαγόρευση απόρριψης ΑΗΗΕ που δεν έχουν διαχωριστεί από τα αστικά απόβλητα.

* την τροπολ. 10, η οποία αφορά τη δημιουργία απασχόλησης στη διαχείριση αποβλήτων.

* την τροπολ. 15 όπου αναφέρεται ο όρος "ευθύνη του παραγωγού".

* την τροπολ. 17 που συνδέεται με τον χρηματοδοτικό μηχανισμό ενεργοποίησης της ευθύνης του παραγωγού.

* την τροπολ. 18 που αναφέρεται στην πληροφόρηση των χρηστών σχετικά με την απαγόρευση απόρριψης ΑΗΗΕ που δεν έχουν διαχωριστεί από τα αστικά απόβλητα.

* την τροπολ. 19 σχετικά με τις πληροφορίες που πρέπει να δίνουν οι παραγωγοί για τη διαχείριση των αποβλήτων.

* την τροπολ. 20 για τα συστήματα επιθεώρησης και εποπτείας.

* την τροπολ. 23, η οποία αφορά το πεδίο εφαρμογής της οδηγίας.

* τις τροπολ. 25, 29 και 30, που αναφέρονται στον ορισμό του παραγωγού.

* την τροπολ. 26, ως προς τα "αναλώσιμα" του ορισμού των ΑΗΗΕ.

* την τροπολ. 27 όπου αναφέρονται "ολόκληρες συσκευές και εξαρτήματα" στον ορισμό της επαναχρησιμοποίησης.

* την τροπολ. 32 με την οποία προστίθεται ορισμός για την εγκατάσταση συλλογής.

* την τροπολ. 36, η οποία αφορά τη χρησιμοποίηση πιστοποιημένων συστημάτων διαχείρισης.

* την τροπολ. 41 σχετικά με τους κανόνες ποσοτικού καθορισμού των στόχων του άρθρου 6.

* την τροπολ. 42 σχετικά με τον καθορισμό νέων στόχων για ορισμένες κατηγορίες ΑΗΗΕ.

* την τροπολ. 43 σχετικά με την ανάπτυξη νέων τεχνολογιών διαχείρισης αποβλήτων.

* την τροπολ. 46 σχετικά με την ενσωμάτωση του κόστους διαχείρισης των αποβλήτων καθώς και με έναν μηχανισμό χρηματοδότησης ΑΗΗΕ οικιακής προέλευσης.

* την τροπολ. 47 σχετικά με την απαγόρευση διάθεσης ΑΗΗΕ που δεν έχουν διαχωριστεί από τα αστικά απόβλητα.

* τις τροπολ. 48, 49, 50 που αφορούν την ενημέρωση των χρηστών.

* τις τροπολ. 52 και 75 που αφορούν τη σήμανση των ΑΗΗΕ.

* την τροπολ. 55 που αφορά τις πωλήσεις εξ αποστάσεως.

* την τροπολ. 56 σχετικά με την υποχρέωση των παραγωγών να παρέχουν πληροφορίες.

* την τροπολ. 60 για τα σχέδια διαχείρισης αποβλήτων.

* την τροπολ. 64 για τους κανόνες συμμόρφωσης.

* την τροπολ. 68 που αναφέρεται στην κατηγορία 1 του παραρτήματος IB.

* την τροπολ. 95 που αναφέρεται στη χωριστή συλλογή ΑΗΗΕ.

3.2.3 Τροπολογίες του Κοινοβουλίου που δεν έγιναν δεκτές από την Επιτροπή αλλά ενσωματώθηκαν στην κοινή θέση

Οι τροπολ. 1, 76, 82, 98 και 99 δεν έγιναν δεκτές από την Επιτροπή, αλλά ενσωματώθηκαν πλήρως ή εν μέρει στην κοινή θέση.

Η τροπολ. 1 ενσωματώθηκε στην αιτιολογική σκέψη 8 ως προς την αναφορά στα «βασικά κριτήρια».

Η τροπολ. 76 ενσωματώθηκε στο άρθρο 5 παράγραφος 1 ως προς τη διαδικασία «επιλεκτικής επεξεργασίας».

Η τροπολ. 82 ενσωματώθηκε στην αιτιολογική σκέψη 15 σε ό,τι αφορά την προτεραιότητα που πρέπει να δοθεί στην επαναχρησιμοποίηση ΑΗΗΕ.

Μερικά από τις καταχωρίσεις που περιέχονται στις τροπολογίες 98 και 99 ενσωματώθηκαν στη σημείο 1 του παραρτήματος II.

3.2.4 Νέες διατάξεις που εισήγαγε το Συμβούλιο

Οι κυριότερες τροποποιήσεις που εγκρίθηκαν από το Συμβούλιο επιπλέον εκείνων οι οποίες προκύψανε από τις τροπολογίες που πρότεινε το Κοινοβούλιο αφορούν:

Άρθρο 2 παράγραφος 3: εξαιρεί απόβλητα εξοπλισμού που συνδέεται με στρατιωτικές δραστηριότητες και δραστηριότητες ασφάλειας.

Άρθρο 2 παράγραφος 4: προβλέπει ειδικές προσωρινές απαλλαγές μικρών επιχειρήσεων σε σχέση με τα άρθρα 7 και 8.

Άρθρο 4 παράγραφος 1 υπό α): εισάγει τη διατύπωση "τουλάχιστον δωρεάν" προκειμένου για διανομείς που παίρνουν πίσω ΑΗΗΕ.

Άρθρο 4 παράγραφος 1 υπό β): προβλέπει λεπτομερέστερα τα σχετικά με την ευθύνη των διανομέων. Επιπλέον, επιτρέπει εναλλακτικές ρυθμίσεις για την δωρεάν επιστροφή ΑΗΗΕ στους διανομείς.

Άρθρο 4 παράγραφος 3: προσθέτει απαιτήσεις με σκοπό να εξασφαλιστεί ότι οι συσκευές θα προορίζονται για επεξεργασία, εκτός εάν πρόκειται να επαναχρησιμοποιηθούν ολόκληρες.

Άρθρο 4 παράγραφος 4: τροποποιεί την προθεσμία για επίτευξη των στόχων που αφορούν τη διαλογή (χωριστή συλλογή) (36 μήνες αντί της καταληκτικής ημερομηνίας 31.12.2005 που προβλεπόταν στην πρόταση της Επιτροπής).

Άρθρο 5 παράγραφος 1: δίνει στους παραγωγούς την επιπλέον δυνατότητα να εφαρμόζουν τις απαιτήσεις τις σχετικές με την επεξεργασία μέσω τρίτων που θα ενεργούν για λογαριασμό των πρώτων. επιπλέον, προβλέπει τον καθορισμό κανόνων ποιότητας για τις εγκαταστάσεις επεξεργασίας.

Άρθρο 5 παράγραφος 4: προβλέπει την προσθήκη επιπλέον προϋποθέσεων στην άδεια για εγκαταστάσεις επεξεργασίας.

Άρθρο 6 παράγραφος 3: προβλέπει απαιτήσεις για τον υπολογισμό των στόχων, ιδιαιτέρως για την τήρηση μητρώων από παραγωγούς και τρίτους.

Άρθρο 6 παράγραφος 2: τροποποιεί την προθεσμία για επίτευξη των στόχων (46 μήνες αντί της καταληκτικής ημερομηνίας 31.12.2005 που προβλεπόταν στην πρόταση της Επιτροπής). εισάγει επίσης ποσοτικούς στόχους για την ανακύκλωση και ανάκτηση συσκευών της κατηγορίας 10.

Άρθρο 7 παράγραφος 1: προστίθεται η διατύπωση "τουλάχιστον" σε ό,τι αφορά την ευθύνη των παραγωγών.

Άρθρο 7 παράγραφος 3: επαναδιατυπώνει τη διάταξη που αναφέρεται στις απαιτήσεις χρηματοδότησης, ιδιαίτερα με την προσθήκη της λέξης "αναλογικά".

Άρθρο 7 παράγραφος 4: εισάγει μια νέα διάταξη με την οποία καλούνται οι παραγωγοί να χρηματοδοτούν τη διαχείριση αποβλήτων ΗΗ προϊόντων τα οποία προέρχονται από παραγωγούς που βρίσκονται πλέον εκτός αγοράς ("ορφανά προϊόντα".

Άρθρο 7 παράγραφος 5: εισάγει απαιτήσεις για παραγωγούς που χρησιμοποιούν τεχνικές πωλήσεων εξ αποστάσεως.

Άρθρο 8: προβλέπει λεπτομερέστερα τα σχετικά με την ευθύνη του παραγωγού για ΑΗΗΕ εξωοικιακής προέλευσης.

Άρθρο 9 παράγραφος 4: προβλέπει πρόσθετες απαιτήσεις σχετικά με τις πληροφορίες που παρέχονται στους χρήστες.

Άρθρο 11 παράγραφος 1 δεύτερο εδάφιο: προβλέπει πρόσθετες απαιτήσεις σχετικά με τις πληροφορίες που οφείλουν να παρέχουν όσοι παραγωγοί χρησιμοποιούν επικοινωνία εξ αποστάσεως.

Άρθρο 13: προβλέπει αυξημένη επάρκεια της επιτροπής της αρμόδιας για προσαρμογή της οδηγίας στην επιστημονική και τεχνική πρόοδο.

Άρθρο 15 παράγραφος 3: προβλέπει για τα κράτη μέλη τη δυνατότητα να μεταφέρουν ορισμένες διατάξεις μέσω περιβαλλοντικών συμφωνιών.

Άρθρο 15 παράγραφος 4: αφήνει περιθώρια για ορισμένες παρεκκλίσεις στην Ελλάδα και την Ιρλανδία σε ό,τι αφορά άρθρο 4 παράγραφος 4 και το άρθρο 6 παράγραφος 2.

Άρθρο 15 παράγραφος 5: απαιτεί από την Επιτροπή να υποβάλλει εκθέσεις σχετικά με την εφαρμογή της οδηγίας.

Παράρτημα IB, σημείο 6: προστίθεται η διατύπωση "εξαιρουμένων των μεγάλης κλίμακας σταθερών βιομηχανικών εργαλείων".

Παράρτημα IIB: προβλέπει λεπτομερέστερα ποιες κατηγορίες προϊόντων πρέπει να λαμβάνονται υπόψη για τις ανάγκες των σκοπών της οδηγίας.

Παράρτημα IB, σημείο 5: εξαιρεί τα φωτιστικά οικιακής χρήσεως και τους λαμπτήρες πυρακτώσεως.

Παράρτημα II, σημείο 1: περιορίζει την υποχρέωση για αφαίρεση κατασκευαστικών στοιχείων στα τυπωμένα κυκλώματα και προσθέτει υδρογονάνθρακες, εξωτερικά ηλεκτρικά καλώδια, κεραμικές ίνες, ραδιενεργούς ουσίες και ηλεκτρολυτικούς πυκνωτές.

Παράρτημα II, σημείο 4: εισάγει μια αναφορά σύμφωνα με την οποία η Επιτροπή οφείλει να αξιολογεί ορισμένες καταχωρίσεις του παραρτήματος.

4. συμπερασμα

Η Επιτροπή κάνει ευνοϊκά δεκτή την κοινή θέση και παρατηρεί ότι στο σύνολό της ευθυγραμμίζεται με την αρχική πρόταση της Επιτροπής.